Man rand meisie met hamer aanArgieffoto. ŉ Man (43) van Swaneville, naby Krugersdorp, is in hegtenis geneem nadat hy na bewering sy vrou met ŉ hamer aangerand het. Volgens ao. Solomon Sibiya het die insident Donderdag tydens ŉ argument plaasgevind. “Die vrou wou iewers heen gaan om te registreer vir ŉ moontlike werksgeleentheid toe die verdagte haar daarvan beskuldig dat sy eintlik by haar ander kêrel gaan kuier,” het hy gesê. “Die verdagte het haar aangeval en met ŉ hamer op die kop en liggaam bygedam.” Die vrou het oop wonde aan haar kop opgedoen en is later na die hospitaal gehaas. ŉ Klag van aanranding met die doel om ernstig te beseer is teen die man aanhangig gemaak. Die man word by die Kagiso-polisiestasie aangehou en sal binnekort in die hof verskyn. – SAPA